Henry Lee

Henry Lee III (1756-1818) esseva un officiero del armea del Statos Unite, includiente durante le Revolution American, un politico e un governator de Virginia.

Lee nasceva in Virginia e studiava al Universitate Princeton (antea le Universitate de Nove Jersey). Lee esseva un bon cavallero e conduceva soldatos a cavallo durante le Revolution American. Lee ganiava victorias importante, totevia ille non esseva amicabile al altere officieros excepte George Washington, que ille admirava.

Post le guerra Lee possedeva un plantation (un grande ferma usualmente a tabaco o coton con sclavos). Ille tentava ganiar profito per comprar multe terreno e revender lo (speculation de terreno) ma falleva e cumulava grande debitos. Ille passava multe tempore evitante homines qui essayava de colliger debitos.

Lee serviva como un representante al Congresso del Confederation 1786-1788 e esseva cognoscite como un federalista. Ille esseva le governator de Virginia 1791-1794. Le presidente George Washington le faceva un general e inviava pro calmar le Rebellion de Whiskey. Lee ganiava le election al Camera del representantes del SUA in 1799 usque 1801.

Al fin Lee esseva in prision pro su debitos 1809-1810. Durante le Guerra American de 1812 ille esseva attaccate per un turba de antifederalistas. Ille habeva sanitate mal durante le resto de su vita e moriva in 1818.

Un filio famose de Lee esseva Robert E. Lee, qui conduceva le armea del Sud durante le Guerra Civil American (1861-1865).

Referentias

https://encyclopediavirginia.org/entries/lee-henry-1756-1818/

https://www.britannica.com/biography/Henry-Lee

https://www.battlefields.org/learn/biographies/henry-lighthorse-lee-iii

https://www.americanrevolution.org/henry-lee-iii-biography/